rejauldu/bengali-wikipedia huggingface dataset:
কানা রাজার সুড়ঙ্গ (স্থানীভাবে আঁধার মানিক নামেও পরিচিত) বাংলাদেশের দক্ষিণ চট্টগ্রাম একটি প্রাচীনতম গুহা যা কক্সবাজারের রামু উপজেলাতে অবস্থিত এবং এটি বর্তমানে সরকারি প্রত্নতাত্ত্বিক বিভাগে তালিকাভুক্ত।   অবস্থান  বাংলাদেশের কক্সবাজারের রামু উপজেলার কাউয়ারখোপ ইউনিয়ন এর উখিয়ার ঘোনা নামক পাহাড়ে এই সুড়ঙ্গের অবস্থান। এটি কক্সবাজার শহর হইতে ২৫ কিলোমিটার এবং উখিয়া থেকে ১৩ কিলোমিটার দূরে অবস্থিত।  ইতিহাস ঠিক কখন কাদের দ্বারা কিভাবে এই গুহাটি খনন করা হয়েছিল তার প্রমাণ এখনো ইতিহাসবিদদের কাছে অনুপস্থিত। তবে কিছু ইতিহাসবিদ মনে করেন এটি ১৭৮৪ সালে আরাকান বার্মা সম্রাজ্য কর্তৃক দখলে নেওয়ার আরাকানের এক আমাত্য সিন পিয়ান আরাকানের স্বাধীনতার জন্য বিদ্রোহ ঘোষণা করেছিলেন, এটিকে তিনি গোপন ঘাটি হিসেবে ব্যবহার করতেন। তার নেতৃত্বে গড়ে উঠা বাহিনীর দ্বারা তিনি কয়েকবার আরাকান রাজ্যের রাজধানী ছাড়া অন্যান্য এলাকা নিজ অধিকারে নিতে সক্ষম হলেও শেষপর্যন্ত তাকে পালিয়ে আসতে হয়েছিল। এসময় তিনি 'কক্সবাজার-টেকনাফের' পাহাড়ি এলাকাতে আত্মগোপন করে থাকতেন। ব্রিটিশ ঐতিহাসিক জি. ই হারভের লেখা “হিস্ট্রি অব বার্মা” বইয়ে দেখা যায়, 'সিন পিয়ান' ১৮১৫ সালে আত্মগোপনে থাকা অবস্থায় অসুস্থতায় কক্সবাজারের পাহাড়ি এলাকাই মারা যান।  এ গুহাটি সর্বপ্রথম ১৯৬০ খ্রিস্টাব্দে রাশিয়ান তাল-গ্যাস অনুসন্ধানী দলের মাধ্যমে আবিস্কৃত হয়েছিল। তবে গুহাটি সরকারের নজরে এসেছিল ২০১৮ সালের শেষের দিকে, তখন থেকে এটি 'কানা রাজার সুড়ঙ্গ' নামে পরিচিত হয়ে আসছে।  সুড়ঙ্গের গঠন গুহাটির প্রবেশমুখ ত্রিভুজাকৃতির এবং মাটি থেকে ২৫ ফুট উঁচু। এখন পর্যন্ত মানুষ গুহাটির আনুমানিক ৩৫০ ফুট যেতে সক্ষম হয়েছে এর শেষ কোথায় তা এখনো অস্পষ্ট। প্রবেশমুখ থেকে প্রায় ৭০ ফুট পর্যন্ত হেঁটে যাওয়া যায়, এর পর হামাগুড়ি দিতে হয়।  ৬০ ফুট দূরত্বে দেখা মিলে ২৫ ফুট লম্বা ও ২৫ ফুট প্রস্থের একটি বৈঠকখানা। বৈঠকখানার চারকোনে চারটি সুড়ঙ্গপথ রয়েছে। দুটি পথ ওপরের দিকে, অন্য দুটি পথ গেছে নিচের দিকে। মাটি জমে পথগুলো প্রায় ভরাট হয়ে গেছে। সুড়ঙ্গের দেয়ালে দেখা মিলবে আঁকাআঁকির ছবি। গুহার ভেতরে অসংখ্য বাদুড়, কীটপতঙ্গে ভরপুর, থাকতে পারে বিষধর সাপও।  আরও দেখুন কক্সবাজার জেলা রামু উপজেলা কাউয়ারখোপ ইউনিয়ন কুদুম গুহা টেকনাফ বন্যপ্রাণ অভয়ারণ্য নাফ নদী  তথ্যসূত্র  বিষয়শ্রেণী:রামু উপজেলা বিষয়শ্রেণী:কাউয়ারখোপ
থাম্ব| একটি দ্বৈত আসন, বেশিরভাগ আধুনিক মোটরসাইকেলের সাধারণ একটি মোটরসাইকেলর আসন (কখনও কখনও স্যাডল) যেখানে আরোহী বসে এবং একজন যাত্রীকেও বসাতে পারে।  মোটরসাইকেলের আসনের সবচেয়ে সাধারণ ধরনের হল একটি দ্বৈত স্যাডল বা বেঞ্চ আসন, যা চ্যাসিস উপরে বরাবর থাকে এবং মোটরসাইকেলের চালকের পিছনে একজন যাত্রীর বসার জন্য যথেষ্ট। বিংশ শতাব্দীর মাঝামাঝি পর্যন্ত একটি দীর্ঘায়িত আসনের পরিবর্তে দুটি বিচ্ছিন্ন আসন বেশি সাধারণ ছিল। একটি একক আসন চালকের জন্য যথেষ্ট বড়। মোটরসাইকেল ট্রায়ালে, বাইকে কোনো আসন থাকে না, কারণ চালক পুরো সময় পায়ের পাতায় দাঁড়িয়ে থাকে।   আরো দেখুন    সাইকেলের জিন  ঘোড়ার জিন   তথ্যসূত্র   বিষয়শ্রেণী:আসন (আসবাব) বিষয়শ্রেণী:মোটরসাইকেল প্রযুক্তি
alt=|right|275px|thumb|Topographical map showing the supposed location of Sandy Island স্যান্ডি আইল্যান্ড দক্ষিণ প্রশান্ত মহাসাগরের বুকে একটি লম্বাটে দ্বীপ যার কোনো অস্তিত্ব নেই। সম্প্রতি অস্ট্রেলিয়ার গবেষকেরা এ দ্বীপটির খোঁজে বের হয়ে একরাশ হতাশা নিয়ে ফিরেছেন। গুগল ম্যাপে অস্ট্রেলিয়া ও ফ্রেঞ্চ শাসিত নিউ ক্যালেডোনিয়ার সমুদ্রসীমায় এ দ্বীপটির অবস্থান নির্দেশ করা হলেও গবেষকেরা জানিয়েছেন, দক্ষিণ প্রশান্ত মহাসাগরে স্যান্ডি দ্বীপের কোনো অস্তিত্বই নেই। মানচিত্রে যেখানে এ দ্বীপটির অবস্থান চিহ্নিত করা হয়েছে, সেখানে কোরাল সাগরের নীল জলরাশি খেলা করছে।অদৃশ্য দ্বীপ!(ভিডিও) ,অনলাইন ডেস্ক, দৈনিক প্রথম আলো। ঢাকা থেকে প্রকাশের তারিখ: ২৩-১১-২০১২ খ্রিস্টাব্দ।দক্ষিণ প্রশান্ত মহাসাগরীয় দ্বীপের ‘অস্তিত্ব নেই’,বিডিনিউজ টোয়েন্টিফোর ডটকম। ঢাকা থেকে প্রকাশের তারিখ: ২২-১১-২০১২ খ্রিস্টাব্দ।দক্ষিণ প্রশান্ত মহাসাগরীয় দ্বীপের অস্তিত্ব নেই, ডেসটিনি ডেস্ক। ঢাকা থেকে প্রকাশের তারিখ: ২৪-১১-২০১২ খ্রিস্টাব্দ।   বিবিসির খবর  বিবিসি অনলাইনের খবরে বলা হয়েছে, সিডনি বিশ্ববিদ্যালয়ের গবেষকেরা সম্প্রতি স্যান্ডি দ্বীপের খোঁজে বেরিয়েছিলেন। সেখানে গিয়ে তারা দেখেন, যেখানে স্যান্ডি দ্বীপটি থাকার কথা, সেখানটায় সাড়ে চার হাজার ফুটের বেশি গভীর পানি।বিবিসি আরও জানিয়েছে, অদৃশ্য স্যান্ডি দ্বীপের খোঁজে এখন অনেক রোমাঞ্চপ্রত্যাশী আগ্রহ দেখাচ্ছেন। right|275px|thumb|Bathymetric and topographic map of New Caledonia and Vanuatu, Oceania. অস্ট্রেলিয়ার বেশ কয়েকটি সংবাদপত্রে বলা হয়েছে, স্যান্ডি দ্বীপটির যদি অস্তিত্ব থাকে, তবে তা নিউ ক্যালেডোনিয়ার সমুদ্রসীমার মধ্যে থাকতে পারে। তবে ফ্রান্সের সরকারি মানচিত্রে তার উল্লেখ নেই।   গবেষকদের বক্তব্য  গবেষকরা বলছেন, দ্বীপটি কীভাবে মানচিত্রে স্থান পেল, সে ব্যাপারে তথ্য নেই। তাই অদৃশ্য এ দ্বীপটির বিষয়ে আরও গবেষণা চালানো হবে।অস্ট্রেলিয়ার গবেষকেরা এ প্রসঙ্গে বলেন, 'বৈজ্ঞানিক মানচিত্র ও গুগল আর্থে এ দ্বীপটির অস্তিত্ব ভুল করে দেখানো হতে পারে। যার পুনরাবৃত্তি ঘটেছে বছরের পর বছর।   গুগলের খবর  এদিকে গুগল কর্তৃপক্ষ জানিয়েছে, গুগল ম্যাপ তৈরির সময় বিভিন্ন সূত্রের সঙ্গে কথা বলে ও পরামর্শ নিয়ে তবেই এ ম্যাপ তৈরি করা হয়েছে। তবে পৃথিবীতে অনেক কিছুই দ্রুত পরিবর্তিত হচ্ছে। তাই অনেক কিছু আড়াল হয়ে যেতে পারে।   তথ্যসূত্র    বহিঃসংযোগ   Maps of Sandy Island through history, tumblr.com  বিষয়শ্রেণী:ফ্যান্টম দ্বীপ বিষয়শ্রেণী:নিউ ক্যালেডোনিয়া দ্বীপ বিষয়শ্রেণী:জিল্যান্ডিয়া
জাতিসংঘের পরিসংখ্যান বিভাগ (ইউএনএসডি) (পূর্বে জাতিসংঘের পরিসংখ্যান অফিস নামে পরিচিত) পরিসংখ্যানগত চাহিদা সরবরাহের জন্য জাতিসংঘের সচিবালয়ে কেন্দ্রীয় ব্যবস্থা হিসাবে জাতিসংঘের অর্থনৈতিক ও সামাজিক বিষয়ক বিভাগের (ডিইএসএ) অধীনে কাজ করে। এই বিভাগের কাজ বৈশ্বিক পরিসংখ্যান ব্যবস্থার কার্যক্রম সমন্বয় করা। এই বিভাগটি ১৯৪৭ সালে প্রতিষ্ঠিত জাতিসংঘের পরিসংখ্যান কমিশন দ্বারা তত্ত্বাবধান করা হয়, যা বিশ্বব্যাপী পরিসংখ্যান ব্যবস্থার শীর্ষ সত্তা এবং আন্তর্জাতিক পরিসংখ্যান কার্যক্রম সমন্বয়ের জন্য সর্বোচ্চ সিদ্ধান্ত গ্রহণকারী সংস্থা। বিভাগটি সারা বিশ্বের সদস্য দেশগুলোর প্রধান পরিসংখ্যানবিদদের একত্রিত করে।  বিভাগটি সারাবিশ্বের পরিসংখ্যানগত তথ্য সংকলন ও প্রচার করে থাকে। পরিসংখ্যানগত কার্যক্রমের জন্য মান এবং নিয়ম তৈরি ও পরিচর্যা করে। এছাড়া তাদের জাতীয় পরিসংখ্যান ব্যবস্থাকে শক্তিশালী করার জন্য দেশগুলোর প্রচেষ্টাকে সমর্থন করে।  বিভাগটি নিয়মিত পরিসংখ্যানগত বর্ষপঞ্জি এবং বৈশ্বিক পরিসংখ্যান নোটবইসহ তথ্য হালনাগাদ, পরিসংখ্যান এবং পরিসংখ্যান পদ্ধতি সম্পর্কিত বই এবং প্রতিবেদন প্রকাশ করে। বিভাগটির অনেক ডেটাবেসও এর সাইটে (নীচে দেখুন), ইলেকট্রনিক প্রকাশনা এবং সিডি-রম, ডিস্কেট এবং ম্যাগনেটিক টেপ আকারে বা মুদ্রিত প্রকাশনা হিসাবে তথ্যশালা হিসাবে পাওয়া যায়। ইউএনডাটা, বিশ্বব্যাপী ব্যবহারকারী সম্প্রদায়ের জন্য একটি নতুন ইন্টারনেট-ভিত্তিক তথ্য পরিষেবা; যা একটি একক এন্ট্রি পয়েন্টের মাধ্যমে ব্যবহারকারীদের সহজ নাগালের মধ্যে জাতিসংঘের পরিসংখ্যানগত ডেটাবেস নিয়ে আসে। ব্যবহারকারীরা জাতিসংঘের সিস্টেমের বিভিন্ন পরিসংখ্যান সংস্থান অনুসন্ধান এবং ডাউনলোড করতে পারেন।   পরিচালকবৃন্দ  কার্যনিবাহী পরিচালক সহ : নামজাতীয়তামেয়াদ স্টেফান শোয়েনফেস্ট ১ জুলাই ২০১৪ - বর্তমান স্টেফান শোয়েনফেস্ট (কার্যনিবাহী) এপ্রিল ২০১৩ - ৩০ জুন ২০১৪ পল চেউং ২০০৪-২০১২ উইলেম ডি ভ্রিস (কার্যনিবাহী) ২০০২-২০০৪ হারম্যান হ্যাবারম্যান ১৯৯৪-২০০২ উইলিয়াম সেল্টজার ১৯৮৬-১৯৯৪ ইয়োশিমাসা কুরবায়াশি ১৯৮২-১৯৮৬ সেভিন নর্ডবটেন ১৯৭৯-১৯৮২ সাইমন গোল্ডবার্গ ১৯৭২-১৯৭৯ প্যাট্রিক জে. লফটাস ১৯৬২-১৯৭২ উইলিয়াম আর লিওনার্ড ১৯৪৮-১৯৬২ হ্যারি ক্যাম্পিয়ন ১৯৪৭   আরও দেখুন   জাতিসংঘ   তথ্যসূত্র    বহিঃসংযোগ     জাতিসংঘের অর্থনৈতিক ও সামাজিক বিষয়ক বিভাগ  জাতিসংঘের অর্থনৈতিক ও সামাজিক উন্নয়ন  জাতিসংঘের পরিসংখ্যান কমিশন   UNdata  ইউএন কমট্রেড  বিষয়শ্রেণী:জাতিসংঘের অর্থনৈতিক ও সামাজিক পরিষদ বিষয়শ্রেণী:পরিসংখ্যান সংস্থা
মি. অ্যান্ড মিসেস. স্মিথ () হচ্ছে ২০০৫ সালে নির্মিত একটি অ্যাকশনধর্মী রোমান্টিক কমেডি চলচ্চিত্র। এটির পরিচালক ছিলেন ডউগ লাইম্যান এবং চলচ্চিত্ররূপ দিয়েছেন সাইমন কিনবার্গ। মূল সঙ্গীত পরিচালক হচ্ছেন জন পাওয়েল। ছবির শ্রেষ্ঠাংশে অভিনয় করেছেন ব্র্যাড পিট ও অ্যাঞ্জেলিনা জোলি। ছবিতে দেখা যায় তারা দুজন স্বামী-স্ত্রী এবং তাদের দাম্পত্য জীবন অত্যন্ত একঘেয়েমী পূর্ণ। তাদের মধ্যে একটি মিল যে তারা দুজনেই গোপন হত্যাকারী, যদিও তারা পরস্পরের এ পেশা সম্পর্কে প্রথমে অবগত ছিলেন না। কিন্তু তারা তাদের নিজ নিজ পেশাগত জীবন সম্পর্কে যথেষ্ট গোপনীয়তা বজায় রেখে চলতেন। এই চলচ্চিত্রটির একটি উপন্যসরূপ পরবর্তীকালে প্রকাশ পায়। উপন্যাসটি লেখেন ক্যাথি এন ডুবস্কি। মি. এন্ড মিসেস. স্মিথ-এর ডিভিডির জার্মান সংস্করণ বিশ্বব্যাপী বিতর্কের সৃষ্টি করে, কারণ ডিভিডিতে কপি করার সময় ডিভিডির সাথে একটি রুটকিট সংযুক্ত হয়ে গিয়েছিলো।Video-Kopiersperre Alpha-DVD blockiert Brenner (Google translation) Heise Online 13 February 2006  কুশীলব  ব্র্যাড পিট - জন স্মিথ  অ্যাঞ্জেলিনা জোলি - জেন স্মিথ  ভিন্স ভন - এডি  অ্যাডাম ব্রডি - বেঞ্জামিন "দ্য ট্যাংক" ডাঞ্জ  কেরি ওয়াশিংটন - জেসমিন  কিথ ডেভিড - ফাদার  ক্রিস ওয়েইৎজ - মার্টিন কোলম্যান  র‍্যাচেল হান্টলি - সুজি কোলম্যান  মিশেল মনাঘান - গোয়েন  স্টেফানি মার্চ - জুলি  জেনিফার মরিসন - জেড  পেরি রিভস - জেসি  উইলিয়াম ফিচনার - ডক্টর ওয়েক্সলার  অ্যাঞ্জেলা বাসেট - মি. স্মিথের বস (কণ্ঠ)   তথ্যসূত্র    বহিঃসংযোগ                Simon Kinberg's original treatment for the film   বিষয়শ্রেণী:২০০৫-এর চলচ্চিত্র বিষয়শ্রেণী:২০০০-এর দশকের অপরাধমূলক হাস্যরসাত্মক চলচ্চিত্র বিষয়শ্রেণী:২০০০-এর দশকের মারপিঠধর্মী চলচ্চিত্র বিষয়শ্রেণী:২০০০-এর দশকের প্রণয়ধর্মী হাস্যরসাত্মক চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন অপরাধমূলক হাস্যরসাত্মক চলচ্চিত্র বিষয়শ্রেণী:মার্কিন মারপিঠধর্মী হাস্যরসাত্মক চলচ্চিত্র বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র বিষয়শ্রেণী:মার্কিন ক্ষ্যাপা হাস্যরসাত্মক চলচ্চিত্র বিষয়শ্রেণী:রিজেন্সি এন্টারপ্রাইজেসের চলচ্চিত্র বিষয়শ্রেণী:সামিট এন্টারটেইনমেন্টের চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:রোমে ধারণকৃত চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:দম্পতি সম্পর্কে চলচ্চিত্র বিষয়শ্রেণী:২০০০-এর দশকের প্রণয়ধর্মী অ্যাকশন চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র বিষয়শ্রেণী:ভার্জিনিয়ার পটভূমিতে চলচ্চিত্র বিষয়শ্রেণী:রিজেন্সির চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:ইংরেজি ভাষার প্রণয়ধর্মী হাস্যরসাত্মক চলচ্চিত্র
থাম্ব|400x400পিক্সেল| ১৮৯৭ সালে ইটন কলেজে তার ৩২ ছেলের কয়েকজনের সাথে সিয়ামের রাজা চুলালংকর্ন (সর্ব ডানে) পুত্র একটি পুরুষ সন্তান; একটি ছেলে বা পুরুষ তার পিতামাতার সাথে সম্পর্কযুক্ত। নারী প্রতিপক্ষ কন্যা। জৈবিক দৃষ্টিকোণ থেকে, একটি পুত্র একটি প্রথম ডিগ্রি আপেক্ষিক গঠন করে।   সামাজিক বিষয়  প্রাক-শিল্প সমাজে এবং কৃষি-ভিত্তিক অর্থনীতির কিছু বর্তমান দেশে, একটি উচ্চ মূল্য ছিল, এবং এখনও রয়েছে, কন্যাদের চেয়ে ছেলেদের জন্য বরাদ্দ বেশি করা হয়েছিল, পুরুষদের উচ্চ সামাজিক মর্যাদা দেয়, কারণ পুরুষরা শারীরিকভাবে শক্তিশালী ছিল এবং আরও কার্যকরভাবে কৃষিকাজ সম্পাদন করতে পারত। .  চীনে, দ্রুত জনসংখ্যা বৃদ্ধির লক্ষ্যে ২০১৫ সাল পর্যন্ত এক সন্তান নীতি কার্যকর ছিল। নীতিটি আইনে আনার পর থেকে সরকারি জন্ম রেকর্ডে পুরুষ জন্মের মাত্রা বৃদ্ধি পেয়েছে। এটি বেশ কয়েকটি কারণের জন্য দায়ী করা হয়েছিল, যার মধ্যে যৌন-নির্বাচিত গর্ভপাতের অবৈধ অনুশীলন এবং নারী জন্মের ব্যাপক কম-প্রতিবেদন সহ।  পুরুষতান্ত্রিক সমাজে, পুত্ররা প্রথাগতভাবে কন্যাদের আগে একটি সম্পত্তির উত্তরাধিকারী হবে।   কিছু সংস্কৃতিতে, বড় ছেলের বিশেষ সুযোগ রয়েছে। উদাহরণ স্বরূপ, বাইবেলের সময়ে, প্রথমজাত পুরুষকে তার পিতার কাছ থেকে সবচেয়ে বেশি জিনিসপত্র দান করা হয়েছিল। জ্যেষ্ঠ পুত্রের সাথে জড়িত কিছু জাপানি সামাজিক নিয়মগুলি হল: "যে পিতামাতারা তাদের জ্যেষ্ঠ সন্তানের সাথে বসবাস করার সম্ভাবনা বেশি থাকে যদি তাদের বড় সন্তান একটি পুত্র হয়" এবং "যে পিতামাতারা তাদের বড় ছেলের সাথে বসবাস করার সম্ভাবনা বেশি থাকে যদিও সে বড় সন্তান নাও হয়।"।    খ্রিস্টান প্রতীকবাদ    তথ্যসূত্র   বিষয়শ্রেণী:পুরুষ পরিভাষা বিষয়শ্রেণী:পরিবার
৭৬তম ব্রিটিশ অ্যাকাডেমি চলচ্চিত্র পুরস্কার, বাফা (বা বাফটা) নামেও পরিচিত, ২০২২ সালের সেরা জাতীয় ও বিদেশি চলচ্চিত্রসমূহকে স্বীকৃতি প্রদানের লক্ষ্যে ২০২৩ সালের ১৯শে ফেব্রুয়ারি অনুষ্ঠিত হয়। লন্ডনের সাউথব্যাংক সেন্টারের রয়্যাল ফেস্টিভাল হলে এই অনুষ্ঠান অনুষ্ঠিত হয়। ২০১৬ সালে অনুষ্ঠিত ৬৯তম ব্রিটিশ অ্যাকাডেমি চলচ্চিত্র পুরস্কারের পর এই প্রথম রয়্যাল অ্যালবার্ট হলের বাইরে অন্য কোথাও এই আয়োজন অনুষ্ঠিত হয়। বাফটা ও সাউথব্যাংক সেন্টারের নতুন চুক্তির ফলে এই স্থান পরিবর্তন করা হয়। ব্রিটিশ অ্যাকাডেমি অব ফিল্ম অ্যান্ড টেলিভিশন আর্টস ২০২২ সালে ব্রিটিশ প্রেক্ষাগৃহে প্রদর্শিত যে কোন দেশের সেরা পূর্ণদৈর্ঘ্য চলচ্চিত্র ও প্রামাণ্যচিত্রসমূহকে এই পুরস্কার প্রদান করে।  ২০২৩ সালের ১৯শে জানুয়ারি লন্ডনের ১৯৫ পিকাডিলিতে আর্টস চ্যারিটির নতুন সদর দপ্তর থেকে বৈশ্বিক সরাসরি সম্প্রচারের মাধ্যমে মনোনয়ন ঘোষণা করা হয়। এই অনুষ্ঠানটি সঞ্চালনা করে অভিনয়শিল্পী হেইলি অ্যাটওয়েল ও তোহিব জিমো। ব্রিটিশ জনগণের ভোটে নির্বাচিত একমাত্র বিভাগ ইই রাইজিং স্টার পুরস্কারের মনোনীত প্রার্থীদের নাম ২০২৩ সালের ১৭ই জানুয়ারি ঘোষণা করা হয়।  আরও দেখুন  ৯৫তম একাডেমি পুরস্কার  ২৮তম ক্রিটিকস চয়েস চলচ্চিত্র পুরস্কার  ৮০তম গোল্ডেন গ্লোব পুরস্কার  ২৯তম স্ক্রিন অ্যাক্টরস গিল্ড পুরস্কার  তথ্যসূত্র  বহিঃসংযোগ    বিষয়শ্রেণী:২০২২-এর চলচ্চিত্র পুরস্কার বিষয়শ্রেণী:ব্রিটিশ অ্যাকাডেমি চলচ্চিত্র পুরস্কার বিষয়শ্রেণী:যুক্তরাজ্যে ২০২২-এর পুরস্কার বিষয়শ্রেণী:যুক্তরাজ্যে ২০২৩-এর পুরস্কার
মোহাম্মদ কামারা (জন্ম: ৬ জানুয়ারী, ২০০০) হলেন একজন মালিয়ান পেশাদার ফুটবলার যিনি, একজন রক্ষণাত্মক মধ্যমাঠের খেলোয়াড় হিসেবে খেলেন। তিনি সাধারণত মোনাকো ফুটবল ক্লাব ও মালি জাতীয় দলের হয়ে খেলে থাকেন।    তথ্যসূত্র    বহিঃসংযোগ    এএস মোনাকো এফসি ওয়েবসাইটে প্রোফাইল    বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:অস্ট্রিয়া ২. লিগার খেলোয়াড় বিষয়শ্রেণী:অস্ট্রীয় ফুটবল বুন্দেসলিগার খেলোয়াড় বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:টিএসভি হার্টবার্গের খেলোয়াড় বিষয়শ্রেণী:মালির আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:মোনাকোতে মালীয় প্রবাসী ক্রীড়াবিদ বিষয়শ্রেণী:মোনাকোতে প্রবাসী পুরুষ ফুটবলার বিষয়শ্রেণী:অস্ট্রিয়ায় মালীয় প্রবাসী ক্রীড়াবিদ বিষয়শ্রেণী:অস্ট্রিয়ায় প্রবাসী পুরুষ ফুটবলার বিষয়শ্রেণী:মালীয় প্রবাসী পুরুষ ফুটবলার বিষয়শ্রেণী:মালির পুরুষ যুব আন্তর্জাতিক ফুটবলার বিষয়শ্রেণী:মালীয় পুরুষ ফুটবলার বিষয়শ্রেণী:মালির আন্তর্জাতিক যুব ফুটবলার বিষয়শ্রেণী:রিয়াল বামাকো স্পোর্টস অ্যাসোসিয়েশনের খেলোয়াড় বিষয়শ্রেণী:আল সাদ স্পোর্টস ক্লাবের খেলোয়াড় বিষয়শ্রেণী:কাতার স্টার্স লিগের খেলোয়াড়
মানি ইন দ্য ব্যাংক একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে।http://www.profightdb.com/cards/wwe/money-in-the-bank-3913-17172.html এটি মানি ইন দ্য ব্যাংক কালানুক্রমিকের অধীনে প্রচারিত চতুর্থ অনুষ্ঠান ছিল। এই অনুষ্ঠানটি ২০১৩ সালের ১৪ই জুলাই তারিখে মার্কিন যুক্তরাষ্ট্রের পেনসিলভেনিয়ার ফিলাডেলফিয়ার ওয়েলস ফার্গো সেন্টারে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের মূল ম্যাচে ড্যামিয়েন স্যান্ডাউ অ্যান্টোনিও সিজারো, কোডি রোডস, ডিন অ্যামব্রোজ, ফান্দাঙ্গো, জ্যাক সোয়েগার ও ওয়েড ব্যারেটকে পরাজিত করে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য এবং অপর মানি ইন দ্য ব্যাংক ম্যাচে র‍্যান্ডি অরটন ক্রিস্টিয়ান, সিএম পাংক, রব ভ্যান ড্যাম, ড্যানিয়েল ব্রায়ান ও শেইমাসকে পরাজিত করে ডাব্লিউডাব্লিউই চ্যাম্পিয়নশিপের জন্য মানি ইন দ্য ব্যাংক ব্রিফকেস জয়লাভ করেছে। অন্যান্য শীর্ষস্থানীয় ম্যাচে, জন সিনা ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে মার্ক হেনরিকে এবং ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ম্যাচে আলবের্তো দেল রিও ডলফ জিগলারকে ডিস্কোয়ালিফিকেশনের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি মানি ইন দ্য ব্যাংক হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুন অথবা জুলাই মাসে অনুষ্ঠিত হয়। ২০২১ সাল অনুযায়ী, এই অনুষ্ঠানটি ডাব্লিউডাব্লিউই দ্বারা আয়োজিত প্রধান পাঁচটি অনুষ্ঠানের মধ্যে একটি (রয়্যাল রাম্বল, রেসলম্যানিয়া, সামারস্ল্যাম এবং সার্ভাইভার সিরিজ)। এই অনুষ্ঠানটি মানি ইন দ্য ব্যাংক ম্যাচের নামে নামকরণ করা হয়েছে, এই ম্যাচে একাধিক কুস্তিগির রিংয়ের উপরে ঝুলন্ত একটি ব্রিফকেস পুনরুদ্ধার করতে মই ব্যবহার করে। এই অনুষ্ঠানের মূল ম্যাচের পুরস্কার হচ্ছে একটি চ্যাম্পিয়নশিপ ম্যাচের জন্য চুক্তিসমৃদ্ধ একটি ব্রিফকেস, উক্ত ব্রিফকেসটি বিজয়ী কুস্তিগির ব্রিফকেস জয়ের রাত থেকে শুরু করে পরবর্তী এক বছরের মধ্যে যেকোন সময় কুস্তিগিরের পছন্দসই স্থানে চ্যাম্পিয়নশিপ ম্যাচের জন্য ব্যবহার করতে পারে। ২০১০ সালের ১৮ই জুলাই তারিখে প্রথমবারের মতো মানি ইন দ্য ব্যাংক অনুষ্ঠিত হয়েছে।  ২০১৩ সালের এই অনুষ্ঠানটি মানি ইন দ্য ব্যাংক কালানুক্রমিকের চতুর্থ অনুষ্ঠান ছিল, যা ১৪ই জুলাই তারিখে মার্কিন যুক্তরাষ্ট্রের পেনসিলভেনিয়ার ফিলাডেলফিয়ার ওয়েলস ফার্গো সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।  তথ্যসূত্র  বহিঃসংযোগ     ২০১৩ মানি ইন দ্য ব্যাংক বিষয়শ্রেণী:জুলাই ২০১৩-এ মার্কিন যুক্তরাষ্ট্রে ঘটনা বিষয়শ্রেণী:২০১৩-এ পেনসিলভেনিয়া বিষয়শ্রেণী:পেনসিলভেনিয়ায় ঘটনা বিষয়শ্রেণী:ফিলাডেলফিয়ায় পেশাদার কুস্তি
কামার মুশনি  (), পাকিস্তানের পাঞ্জাব প্রদেশের মিয়ানওয়ালী জেলার  প্রশাসনিক উপবিভাগের চারটি ইউনিয়ন পরিষদের একটি শহর। এটি ইসাখেল তহসিলের অংশ হিসেবে পরিচালিত হয়ে থাকে এবং ৩২°৫০'৩৮এন৭১°২২'১ই দ্রাঘিমাংশে অবস্থান করছে।Location of Kamar Mushani - Falling Rain Genomics  এটি মিয়ানওয়ালী জেলার প্রধান শহরগুলির মধ্যে অন্যতম একটি। এখানকার জনসংখ্যা প্রায় ৭০,০০০ জন এর মত এবং এটি ইসাখেল এবং কালাবাঘের মধ্যে অবস্থিত। কামার মুশনি অনেকগুলি ছোট শহরকে ঘিরে গড়ে উঠেছে, যার মধ্যে উল্লেখযোগ্য গ্রাম হচ্ছে মাকরওয়াল, সুলতান খেল, ট্র্যাগ, ঈসা খেল, নাসরিওয়ালা, চপরি, কোট চন্দনা, বুরজি সৈয়দিয়ান ওয়ালী, মন্দা খেল এবং কালাবাঘ ইত্যাদি।  তথ্যসূত্র  বিষয়শ্রেণী:মিয়ানওয়ালী জেলার ইউনিয়ন পরিষদ বিষয়শ্রেণী:মিয়ানওয়ালী জেলার জনবহুল স্থান বিষয়শ্রেণী:মিয়ানওয়ালী জেলা
থাম্ব| গানসুর লিনক্সিয়ার মাচাং মসজিদটি শিদাওটাং সম্প্রদায়ের একটি মসজিদ। জিদাওটাং ( "পশ্চিম দাওয়ের হল," যেমন ইসলাম) - মূলত জিনসিংটাং  "গোল্ড স্টার হল" নামে পরিচিত; হ্যানক্সু পাই  "হান স্টাডিজ সেক্ট" নামেও পরিচিত । এটি গানসু প্রদেশে কেন্দ্রীভূত একটি চীন-ইসলামিক ধর্মীয় সংস্থা/বিশেষ অর্থনৈতিক সম্প্রদায়। জিদাওটাংরা মূলত গানসুর লিনটান এবং হেঝেং কাউন্টিতে ছড়িয়ে আছে,  এবং কিংহাই, জিনজিয়াং এবং সিচুয়ানেও এর কিছু অনুসারী রয়েছে।   অনুশীলন  এর ধর্মীয় রীতিনীতিগুলো মূলত কাদিম (গেদিমু) এর সাথে সাদৃশ্যপূর্ণ, তবে কিছু জাহরিয়া উপাদানও আছে।  শরিয়ত (জিয়াওচেং ), এবং তরিকার ( দাওচেং) উপর খুব জোর দেওয়া হয়,  "যা ধীরে ধীরে ব্যক্তিত্বহীনতা এবং ঈশ্বরের সাথে রহস্যময় মিলনের দিকে পরিচালিত করে।"  এর সদস্যরা সম্মিলিতভাবে সংগঠিত হয় এবং একসাথে কাজ করে। এর একটি গুরুত্বপূর্ণ বিষয় হল শিক্ষা। এই দলটি ইসলামের নবী মুহাম্মদ (মওলিদ আন-নবী) এর জন্মদিন, তাঁর মৃত্যুবার্ষিকী এবং মা কিক্সির মৃত্যুবার্ষিকীর মতো ছুটির দিনগুলো পালন করে। তবে, মা কিক্সির জন্য কোনও সমাধিসৌধ নির্মিত হয়নি। Shoujiang Mi, Jia You: ()   ইতিহাস  থাম্ব|মা আনলিয়াং-এর অশ্বারোহী বাহিনী "কর্নেল চ্যাং"-এর নেতৃত্বে। এই ইউনিটটি জিদাওটাং ধ্বংসের কাজটি পরিচালনা করেছিল। ১৯০১ সালে লিনটান (পূর্বে তাওঝো) থেকে আসা একজন চীনা মুসলিম মা কিক্সি (১৮৫৭-১৯১৪) দ্বারা প্রতিষ্ঠিত, এটি ঐতিহ্যবাহী সুন্নি হানাফি ইসলামকে কনফুসীয় ধ্রুপদী এবং হান কিতাবের অধ্যয়নের সাথে মিশ্রিত করে। এই গোষ্ঠীটি সম্প্রদায়গতভাবে বসবাস করত, তিব্বত সীমান্ত অঞ্চলে বিস্তৃত একটি বাণিজ্য নেটওয়ার্কের মাধ্যমে নিজেদের জীবিকা নির্বাহ করে থাকত।  ১৯১৪ সালে, প্রতিদ্বন্দ্বী খুফিয়া তরিকার সাথে যুক্ত হুই সেনাপতি মা আনলিয়াং মা কিক্সিকে হত্যা করেন এবং এই সম্প্রদায়কে নির্মূল করতে প্রায় সফল হন, কিন্তু এর একটি অংশ বন্দীদশা এড়াতে সক্ষম হয়।  ১৯২০-এর দশকে হুই যুদ্ধবাজ মা ঝংইং হুই এবং তিব্বতি শিবিরগুলোতে অভিযান চালান, যার ফলে আরও একটি দেশত্যাগের ঘটনা ঘটে।  ক্ষমতায় আসার পর শিদাওতাংরা কুওমিনতাং-এর প্রতি আনুগত্যের প্রতিশ্রুতি দেয় এবং ১৯৪১ সালে, হুই জেনারেল বাই চংজি চংকিং- এ শিদাওটাং নেতা মা মিংগ্রেনের সাথে চিয়াং কাই-শেককে পরিচয় করিয়ে দেন।   আন্দোলনের অন্যান্য নেতারা হলেন:   ১৯১৮-১৯৪৬: মা মিংরেন (, ১৮৯৬–১৯৪৬)  ১৯৪৭-১৯৫৮: মিন জুয়েচেং (, ১৮৮২-১৯৫৭) (অর্থাৎ মিন ঝিদাও)।[ তথ্যসূত্র প্রয়োজন ]   আরো দেখুন    চীনের মুসলিম গোষ্ঠীসমূহ  মেনহুয়ান​  গংবেই​  গেদিমু  লিউ ঝি刘智(১৬৬০–১৭৪৫)  টেক্কে (罕卡[হাঙ্কা] খানকাহ, 扎维叶[জাওয়েইয়ে] জাওইয়া)  মা কিক্সি   তথ্যসূত্র    উদ্ধৃত কাজ      আরও পড়া    মাইকেল ডিলন: চীনের মুসলিম হুই সম্প্রদায় ১৯৯৯  ড্রু সি. গ্ল্যাডনি: মুসলিম চীনা: গণপ্রজাতন্ত্রে জাতিগত জাতীয়তাবাদ (শি দাও তাং, পৃষ্ঠা ৫৬)   বহিঃসংযোগ    ChinaCulture.org-এ পশ্চিম খানকা  Gongshe xingzhe de Musilin zuzhi - ChinaCulture.org-এ Xidaotang  Zhongguo Xidaotang Linxia Machan Qingzhensi shengjihui - BBS-এ চীনা (লিনক্সিয়ার মাচাং মসজিদের ছবি)। চায়নাসুফি.সিএন  বিষয়শ্রেণী:চীনে ইসলাম বিষয়শ্রেণী:ইসলামের শাখা বিষয়শ্রেণী:চীনা ভাষার লেখা থাকা নিবন্ধ
থাম্ব ফ্যোকলা ইগনাতিভনা বেযুবোভা (২৭ সেপ্টেম্বর ১৮৮০, সারানস্কি জেলার সারানস্ক – ১২ মে ১৯৬৬, সারানস্ক) ছিলেন একজন সোভিয়েত রাশিয়ান সাহিত্যিক। তিনি লোককথার লেখক হিসেবে পরিচিত। ১৯৩৮ সাল থেকে তিনি সোভিয়েত লেখকদের সংঘের সদস্য ছিলেন। ১৯৩৯ সালে তাকে শ্রমের লাল পতাকা অর্ডার, ১৯৫০ সালে সম্মাননা সজ্জা অর্ডার, এবং ১৯৪৭ সালে "১৯৪১-১৯৪৫ সালের মহান দেশপ্রেমিক যুদ্ধে বীরত্বপূর্ণ শ্রমের জন্য" পদক প্রদান করা হয়।  তিনি লোকসঙ্গীত সংগ্রহ করতেন।  ১৯৪৭ সালে তিনি মরডোভিয়ান স্বায়ত্তশাসিত সোভিয়েত সমাজতান্ত্রিক প্রজাতন্ত্র সুপ্রিম সোভিয়েতের ডেপুটি ছিলেন।   কাজকর্ম    "লোক মোরোট" ("লোক গান" ) ১৯৩৯  স্কাজট ডি মোরোট" ("গল্প এবং গান" ) ১৯৫৮   তথ্যসূত্র   বিষয়শ্রেণী:সোভিয়েত লেখক বিষয়শ্রেণী:১৯৬৬-এ মৃত্যু বিষয়শ্রেণী:১৮৮০-এ জন্ম
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: পরীক্ষামূলক প্রস্তাবনা ছিল (নতুন টুইংকলের কার্যকারিতা যাচাইয়ের অংশ হিসেবে)।  Aishik Rehman (আলাপ) -  ১৭:০৫, ২৯ জুন ২০২২ (ইউটিসি) অদম্য বাংলা (ভাস্কর্য)   – (অপসারণের প্রস্তাবনা দেখুনলগ দেখুন) () Aishik Rehman (আলাপ) -  ১৬:৫২, ২৯ জুন ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সুরঞ্জন দাশ (২২ ফেব্রুয়ারি ১৯২০ - ১০ জানুয়ারি ১৯৭০) ছিলেন ভারতীয় বিমান বাহিনীর একজন পাইলট, যিনি বিমানবাহিনীর প্রথম পরীক্ষামূলক টেস্ট পাইলটদের (ETP) একজন হয়ে আমৃত্যু কুড়ি বছর ধরে সমস্ত জেট বিমানের মূল্যায়ন করেন। তিনি দ্বিতীয় বিশ্বযুদ্ধের সময় রয়্যাল ইন্ডিয়ান এয়ার ফোর্সে যোগদান করেন এবং ভারতীয় বিমান বাহিনীর জন্য একজন পরীক্ষামূলক পরীক্ষা পাইলটের জন্য এম্পায়ার টেস্ট পাইলট স্কুলে প্রথম যোগ দেন। তিনি ১৯৬৭-৬৯ খ্রিস্টাব্দে গ্রুপ ক্যাপ্টেন হিসাবে হালওয়ারা এয়ার ফোর্স স্টেশন বেসের কমান্ডার ছিলেন এবং ১৯৬৯ খ্রিস্টাব্দ হতে আমৃত্যু ভারতীয় বিমান বাহিনীর এয়ারক্রাফ্ট ও আর্মামেন্ট টেস্টিং গ্রুপের পরিচালক ছিলেন।   তিনি ১৯৭৯ খ্রিস্টাব্দে মরণোত্তর পদ্মবিভূষণে ভূষিত হন। তিনি ছিলেন সুধীরঞ্জন দাশের পুত্র  HAL HF-24 প্রোটোটাইপ পরীক্ষা করার সময় তিনি একটি বিমান দুর্ঘটনায় মারা যান।   সুরঞ্জন দাশের জন্ম ১৯২০ খ্রিস্টাব্দের ২২ ফেব্রুয়ারি  ব্রিটিশ ভারতের কলকাতায়। পিতা সুধীরঞ্জন দাশ ছিলেন  ভারতের পঞ্চম প্রধান বিচারপতি এবং বিশিষ্ট জনসেবক এবং মাতা ছিলেন স্বপ্না দাশ। তাদের দুই পুত্র ও এক কন্যা। অন্য পুত্রের নাম সুহৃদরঞ্জন,  কন্যা অঞ্জনা। সকলের নামকরণ করেন রবীন্দ্রনাথ ঠাকুর। সুরঞ্জন  কলকাতার সেন্ট জেভিয়ার্স কলেজ থেকে পদার্থবিদ্যায় স্নাতক হন। সুরঞ্জনের মেকানিক্যাল এবং বিমান চালকের কাজের প্রতি বিশেষ আগ্রহ ছিল। কিন্তু তার  পরিবার তাকে নিরুৎসাহিত  করার চেষ্টা করত এই বলে যে  "যদি সে উড়তে পারে, তো একটা ছাগলও (Goat) তা পারে"। এই তুচ্ছ কথাগুলির জন্যই বোধহয় তিনি দৃঢ় প্রতিজ্ঞ হন। তিনি  ভারতীয় বিমানবাহিনীতে যোগদান করেন এবং পরীক্ষামূলক পরীক্ষা পাইলটদের (ETP)  "সর্বকালের সর্বশ্রেষ্ঠ" (ইংরাজীতে - গ্রেটেস্ট অফ অল টাইম - সংক্ষেপে,  GOAT) পাইলট হিসাবে নিজেকে প্রতিষ্ঠিত করেন।  থাম্ব| BEML দ্বারা নির্মিত MEMU Rakes সুরঞ্জন দাশ রোডের সমান্তরালে পার্ক করা হয়েছে থাম্ব| সুরঞ্জন দাশ রোড সংলগ্ন সেন্ট্রাল রেলওয়ের অন্তর্গত মেমু রেকগুলি পার্ক করা হয়েছে  ওল্ড মাদ্রাজ রোড এবং ওল্ড এয়ারপোর্ট রোড, ব্যাঙ্গালোরের সংযোগকারী পুরো ৪.১ কিলোমিটার দীর্ঘ চার লেনের রাস্তাটি গ্রুপ ক্যাপ্টেন সুরঞ্জন দাশের নামে সুরঞ্জন দাশ রোড নামকরণ করা হয়েছে।   তথ্যসূত্র   বিষয়শ্রেণী:১৯৭০-এ মৃত্যু বিষয়শ্রেণী:১৯২০-এ জন্ম বিষয়শ্রেণী:সিভিল সার্ভিসে পদ্মবিভূষণ প্রাপক বিষয়শ্রেণী:তেলিরবাগের দাশ পরিবার